ตลาดหุ้นเอเชียอ่อนตัวลงเช้านี้ ขณะจับตาเงินเฟ้อจีน
ตลาดหุ้นเอเชียปรับตัวลดลงเช้านี้ ขณะที่นักลงทุนจับตาดูจีนเปิดเผยดัชนีราคาผู้บริโภค (CPI) เดือนพ.ย.ในวันนี้
9 ธ.ค. 2558

ผู้สื่อข่าวรายงานว่า ตลาดหุ้นเอเชียปรับตัวลดลงเช้านี้ ขณะที่นักลงทุนจับตาดูจีนเปิดเผยดัชนีราคาผู้บริโภค (CPI) เดือนพ.ย.ในวันนี้
โดยดัชนี MSCI Asia Pacific ร่วงลง 0.4% แตะ 130.14 จุด เมื่อเวลาประมาณ 9.00 น.ตามเวลาโตเกียว
ขณะที่ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,391.50 จุด ลดลง 101.10 จุด, ดัชนี SSE Composite ตลาดหุ้นจีนเปิดวันนี้ที่ 3,462.58 จุด ลดลง 7.49 จุด, ดัชนี HSI ตลาดหุ้นฮ่องกงเปิดวันนี้ที่ 21,773.77 จุด ลดลง 131.36 จุด, ดัชนี TAIEX ตลาดหุ้นไต้หวันเปิดวันนี้ที่ 8,329.86 จุด ลดลง 14.00 จุด,  ดัชนี KOSPI ตลาดหุ้นเกาหลีใต้เปิดวันนี้ที่ 1,951.39 จุด เพิ่มขึ้น 2.35 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,870.64 จุด ลดลง 5.39 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,667.19 จุด ลดลง 2.05 จุด